               IL-KUMMISSJONI EWROPEA
            Brussell, 11.8.2017
            COM(2017) 429 final
            2017/0195(NLE)
            Proposta għal
            DEĊIŻJONI TAL-KUNSILL
            dwar l-iffirmar, f’isem l-Unjoni, u l-applikazzjoni proviżorja tal-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Għarbija tal-Eġittu li jistabbilixxi t-termini u l-kundizzjonijiet għall-parteċipazzjoni tar-Repubblika Għarbija tal-Eġittu fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  B’segwitu għal proposta tal-Kummissjoni għal inizjattiva PRIMA abbażi tal-Artikolu 185 tat-TFUE
                     1
                  , ġiet adottata d-Deċiżjoni (UE) 2017/1324 tal-Parlament Ewropew u tal-Kunsill
                     2
                   dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri.

                  L-għan tal-PRIMA hu li jiġi implimentat programm biex jitrawmu kapaċitajiet ta’ riċerka u ta’ innovazzjoni u li jiġu żviluppati l-għarfien u soluzzjonijiet innovattivi komuni għat-titjib tal-effiċjenza, tas-sikurezza, tas-sigurtà u tas-sostenibbiltà tas-sistemi agroalimentari u tal-provvista u tal-ġestjoni integrati tal-ilma fiż-żona tal-Mediterran. Fil-PRIMA se jipparteċipaw b’mod konġunt għadd ta’ Stati Membri u ta’ pajjiżi terzi (“Stati Parteċipanti fil-PRIMA”) b’livell għoli ta’ impenn għall-integrazzjoni xjentifika, finanzjarja u tal-ġestjoni u bl-istess termini u kundizzjonijiet.

                  Ir-Repubblika Għarbija tal-Eġittu (“l-Eġittu”) esprimiet ix-xewqa tagħha li tissieħeb fil-PRIMA bħala Stat Parteċipant fl-ittri tal-25 ta’ Frar 2016 u tal-25 ta’ Mejju 2017, u ħadet l-impenn li tipprovdi kontribuzzjoni finanzjarja ta’ EUR 33 miljun għall-inizjattiva.

                  Sabiex jiġi żgurat li l-Eġittu jipparteċipa fil-PRIMA fl-istess livell tal-Istati Membri u tal-pajjiżi terzi assoċjati ma’ Orizzont 2020, huwa meħtieġ Ftehim Internazzjonali mal-Unjoni biex jestendi l-kamp ta’ applikazzjoni tar-reġim ġuridiku stabbilit bid-Deċiżjoni (UE) 2017/1324 għall-Eġittu.

                  Fit-30 ta’ Mejju 2017, il-Kunsill awtorizza lill-Kummissjoni biex tiftaħ negozjati, f’isem l-Unjoni, mal-Eġittu dwar Ftehim Internazzjonali bejn l-Unjoni u l-Eġittu, li jistabbilixxi t-termini u l-kundizzjonijiet għall-parteċipazzjoni tal-Eġittu fil-PRIMA, soġġett għall-adozzjoni tad-Deċiżjoni (UE) 2017/1324.

                  In-negozjati bdew fis-26 ta’ Ġunju 2017 u ġew konklużi b’suċċess fis-27 ta’ Lulju 2017, meta r-rappreżentanti ta’ kull waħda mill-Partijiet futuri poġġew l-inizjali tagħhom fuq it-test tal-abbozz ta’ Ftehim. L-abbozz ta’ Ftehim mehmuż ma’ din il-proposta huwa konformi mad-direttivi tan-negozjati maħruġa mill-Kunsill. B’mod partikolari, dan jistabbilixxi li t-termini u l-kundizzjonijiet għall-parteċipazzjoni tal-Eġittu fil-PRIMA għandhom ikunu dawk li ġew stabbiliti fid-Deċiżjoni (UE) 2017/1324, u billi ssir referenza diretta għall-att leġiżlattiv tal-Unjoni.

                  Sabiex tiġi żgurata l-protezzjoni tal-interessi finanzjarji tal-Unjoni, b’mod partikolari s-setgħat tal-Kummissjoni, tal-Uffiċċju Ewropew Kontra l-Frodi, tal-Qorti tal-Awdituri u tal-Istruttura ta’ Implimentazzjoni tal-PRIMA (PRIMA-IS) biex iwettqu l-awditjar u l-investigazzjonijiet skont il-leġiżlazzjoni applikabbli tal-Unjoni, il-Ftehim jagħmel referenza speċifika għad-dispożizzjonijiet rilevanti tad-Deċiżjoni (UE) 2017/1324 u jobbliga lill-Partijiet biex jipprovdu l-assistenza kollha meħtieġa biex jiżguraw li jiġu implimentati. Barra minn hekk, il-Ftehim futur jistipula li l-Partijiet iridu jsibu qbil dwar l-arranġamenti dettaljati għall-assistenza, peress li dawn l-arranġamenti huma essenzjali għall-kooperazzjoni ta’ bejniethom skont dan il-Ftehim. Fuq talba tal-Eġittu u kif maqbul matul in-negozjati, iddaħħlet premessa addizzjonali fil-preambolu tal-Ftehim biex tirrifletti l-fatt li l-kooperazzjoni sħiħa u l-koordinazzjoni sħiħa bejn l-awtoritajiet kompetenti taż-żewġ Partijiet futuri huma essenzjali għall-implimentazzjoni tal-Ftehim futur.

               •Konsistenza mad-dispożizzjonijiet eżistenti fil-qasam ta’ politika

                  Kif ġie ppreżentat ukoll fir-rapport tal-valutazzjoni tal-impatt għall-PRIMA
                     3
                  , il-ftuħ tal-PRIMA għall-parteċipazzjoni ta’ pajjiżi terzi bħall-Eġittu huwa konsistenti mal-objettivi tal-kooperazzjoni internazzjonali għar-riċerka u għall-innovazzjoni kif deskritt fil-Komunikazzjoni tal-Kummissjoni tal-2012 “Intejbu u niffukaw il-kooperazzjoni internazzjonali tal-UE fir-riċerka u l-innovazzjoni: Approċċ strateġiku”
                     4
                   u fil-Programm Qafas Orizzont 2020, li jippromwovi l-kooperazzjoni ma’ pajjiżi terzi fix-xjenza, fit-teknoloġija u fl-innovazzjoni sabiex jiġu indirizzati l-isfidi globali tas-soċjetà u jiġu appoġġati l-politiki esterni tal-Unjoni. Dan il-Ftehim huwa konsistenti wkoll mal-Ftehim Ewro-Mediterranju eżistenti li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Għarbija tal-Eġittu, min-naħa l-oħra
                     5
                  , u mal-Ftehim bejn il-Komunità Ewropea u r-Repubblika Għarbija tal-Eġittu dwar il-Kooperazzjoni Xjentifika u Teknoloġika
                     6
                   li jistipulaw li jkun hemm kooperazzjoni bejn l-Unjoni u l-Eġittu fir-riċerka u fl-iżvilupp teknoloġiku u jħeġġu l-attivitajiet tar-riċerka u tal-iżvilupp fl-oqsma ta’ interess komuni.

               •Konsistenza ma’ politiki oħra tal-Unjoni

                  L-implimentazzjoni tal-PRIMA f’kooperazzjoni mill-qrib ma’ pajjiżi terzi bħall-Eġittu hija konsistenti wkoll ma’ politiki oħra tal-Unjoni, bħall-politika dwar il-migrazzjoni, il-politika tal-iżvilupp u l-politika tal-viċinat, filwaqt li hija wkoll rilevanti għalihom.

               2.ELEMENTI ĠURIDIĊI TAL-PROPOSTA

                  Il-proposta għal Deċiżjoni tal-Kunsill hija bbażata fuq l-Artikolu 186 u l-Artikolu 218(5) tat-Trattat dwar il-Funzjonament tal-Unjoni Ewropea.

               3.IMPLIKAZZJONIJIET BAĠITARJI

                  Id-Dikjarazzjoni Finanzjarja Leġiżlattiva ppreżentata ma’ din id-Deċiżjoni tistabbilixxi l-implikazzjonijiet baġitarji indikattivi.

               Fid-dawl ta’ dan ta’ hawn fuq, il-Kummissjoni tipproponi li l-Kunsill

               - jiddeċiedi dwar l-iffirmar u l-applikazzjoni proviżorja tal-Ftehim f’isem l-Unjoni;

               - jawtorizza lin-negozjatur tal-Ftehim biex jiffirma, f’isem l-Unjoni, il-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Għarbija tal-Eġittu li jistabbilixxi t-termini u l-kundizzjonijiet għall-parteċipazzjoni tar-Repubblika Għarbija tal-Eġittu fis-Sħubija fir-Riċerka u l-Innovazzjoni fiż-Żona tal-Mediterran (PRIMA).

               2017/0195 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f’isem l-Unjoni, u l-applikazzjoni proviżorja tal-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Għarbija tal-Eġittu li jistabbilixxi t-termini u l-kundizzjonijiet għall-parteċipazzjoni tar-Repubblika Għarbija tal-Eġittu fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 186 flimkien mal-Artikolu 218(5) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Id-Deċiżjoni (UE) 2017/1324 tal-Parlament Ewropew u tal-Kunsill
                  7
                tistipula l-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri.

               (2)L-għan tal-PRIMA hu li jiġi implimentat programm biex jitrawmu kapaċitajiet ta’ riċerka u ta’ innovazzjoni u li jiġu żviluppati l-għarfien u soluzzjonijiet innovattivi komuni għat-titjib tal-effiċjenza, tas-sikurezza, tas-sigurtà u tas-sostenibbiltà tas-sistemi agroalimentari u tal-provvista u tal-ġestjoni integrati tal-ilma fiż-żona tal-Mediterran.

               (3)Fil-PRIMA se jipparteċipaw b’mod konġunt għadd ta’ Stati Membri u ta’ pajjiżi terzi (“Stati Parteċipanti fil-PRIMA”) b’livell għoli ta’ impenn għall-integrazzjoni xjentifika, finanzjarja u tal-ġestjoni u bl-istess termini u kundizzjonijiet.

               (4)Ir-Repubblika Għarbija tal-Eġittu (“l-Eġittu”) esprimiet ix-xewqa tagħha li tissieħeb fil-PRIMA bħala Stat Parteċipant u fl-istess livell tal-Istati Membri u tal-pajjiżi assoċjati ma’ Orizzont 2020 li jipparteċipaw fil-PRIMA.

               (5)Skont l-Artikolu 1(2) tad-Deċiżjoni (UE) 2017/1324, l-Eġittu jsir Stat Parteċipant fil-PRIMA soġġett għall-konklużjoni ta’ ftehim internazzjonali għal kooperazzjoni xjentifika u teknoloġika mal-Unjoni li jistabbilixxi t-termini u l-kundizzjonijiet għall-parteċipazzjoni tal-Eġittu fil-PRIMA.

               (6)Fit-30 ta’ Mejju 2017, il-Kunsill awtorizza lill-Kummissjoni biex tiftaħ negozjati, f’isem l-Unjoni, mal-Eġittu dwar ftehim internazzjonali li jistabbilixxi t-termini u l-kundizzjonijiet għall-parteċipazzjoni tal-Eġittu fil-PRIMA, soġġett għall-adozzjoni tad-Deċiżjoni (UE) 2017/1324. In-negozjati ġew konklużi b’suċċess meta l-Partijiet poġġew l-inizjali tagħhom fuq il-Ftehim.

               (7)Għaldaqstant, jenħtieġ li l-Ftehim jiġi ffirmat f’isem l-Unjoni, soġġett għall-konklużjoni tiegħu f’data iktar ’il quddiem.

               (8)Jenħtieġ li l-Ftehim jiġi applikat b’mod proviżorju, bil-ħsieb li l-Eġittu jitħalla jipparteċipa fil-PRIMA mill-bidu nett.

               ADOTTA DIN ID-DEĊIŻJONI:

               Artikolu 1

               B’dan, l-iffirmar tal-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Għarbija tal-Eġittu li jistabbilixxi t-termini u l-kundizzjonijiet għall-parteċipazzjoni tar-Repubblika Għarbija tal-Eġittu fis-Sħubija fir-Riċerka u l-Innovazzjoni fiż-Żona tal-Mediterran (PRIMA) huwa approvat f’isem l-Unjoni, soġġett għall-konklużjoni ta’ dak il-Ftehim.

               It-test tal-Ftehim huwa mehmuż ma’ din id-Deċiżjoni.

               Artikolu 2

               Is-Segretarjat Ġenerali tal-Kunsill għandu jistabbilixxi l-istrument ta’ setgħat sħaħ għall-iffirmar tal-Ftehim, soġġett għall-konklużjoni tiegħu, għall-persuna/i indikata/i min-negozjatur tal-Ftehim.

               Artikolu 3

               Il-Ftehim għandu jiġi applikat b’mod proviżorju, skont l-Artikolu 4(2) tal-Ftehim, mid-data li fiha l-UE tirċievi n-notifika mill-Eġittu dwar it-tlestija tal-proċeduri tiegħu stess għall-approvazzjoni tal-Ftehim u sakemm jidħol fis-seħħ.

               Artikolu 4

               Din id-Deċiżjoni għandha tidħol fis-seħħ fi [id-data tal-adozzjoni tagħha].

               Magħmul fi Brussell,

                     Għall-Kunsill

                     Il-President

               DIKJARAZZJONI FINANZJARJA LEĠIŻLATTIVA

               1.QAFAS TAL-PROPOSTA/TAL-INIZJATTIVA

               1.1.Titolu tal-proposta/tal-inizjattiva

               1.2.Qasam/oqsma ta’ politika kkonċernat(i) fl-istruttura ABM/ABB

               1.3.Natura tal-proposta/tal-inizjattiva

               1.4.Objettiv(i)

               1.5.Raġunijiet għall-proposta/għall-inizjattiva

               1.6.Durata u impatt finanzjarju

               1.7.Modalità/modalitajiet ta’ ġestjoni ppjanat(i)

               2.MIŻURI TA’ ĠESTJONI

               2.1.Regoli dwar il-monitoraġġ u r-rapportar

               2.2.Sistema ta’ ġestjoni u ta’ kontroll

               2.3.Miżuri għall-prevenzjoni tal-frodi u tal-irregolaritajiet

               3.IMPATT FINANZJARJU STMAT TAL-PROPOSTA/TAL-INIZJATTIVA

               3.1.Intestatura/i tal-qafas finanzjarju pluriennali u l-linja/i baġitarja/i tan-nefqa affettwata/i

               3.2.Impatt stmat fuq in-nefqa

               3.2.1.Sommarju tal-impatt stmat fuq in-nefqa

               3.2.2.Impatt stmat fuq l-approprjazzjonijiet operazzjonali

               3.2.3.Impatt stmat fuq l-approprjazzjonijiet ta’ natura amministrattiva

               3.2.4.Kompatibbiltà mal-qafas finanzjarju pluriennali attwali

               3.2.5.Kontribuzzjonijiet ta’ partijiet terzi

               3.3.Impatt stmat fuq id-dħul

               DIKJARAZZJONI FINANZJARJA LEĠIŻLATTIVA

               1.QAFAS TAL-PROPOSTA/TAL-INIZJATTIVA

               1.1.Titolu tal-proposta/tal-inizjattiva

                  Proposta għal Deċiżjoni tal-Kunsill dwar l-iffirmar, f’isem l-Unjoni, u l-applikazzjoni proviżorja tal-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Għarbija tal-Eġittu li jistabbilixxi t-termini u l-kundizzjonijiet għall-parteċipazzjoni tar-Repubblika Għarbija tal-Eġittu fis-Sħubija fir-Riċerka u l-Innovazzjoni fiż-Żona tal-Mediterran (PRIMA).

               1.2.Qasam/oqsma ta’ politika kkonċernat(i) fl-istruttura ABM/ABB
                  8

                  Titolu 08 Riċerka u Innovazzjoni, il-Programm Qafas Orizzont 2020.

               1.3.Natura tal-proposta/tal-inizjattiva

               ☑ Il-proposta/l-inizjattiva hija dwar azzjoni ġdida

               ◻ Il-proposta/l-inizjattiva hija dwar azzjoni ġdida b’segwitu għal proġett pilota/azzjoni preparatorja
                  9

               ◻ Il-proposta/l-inizjattiva hija dwar l-estensjoni ta’ azzjoni eżistenti

               ◻ Il-proposta/l-inizjattiva hija dwar azzjoni diretta mill-ġdid lejn azzjoni ġdida

               1.4.Objettiv(i)

               1.4.1.L-objettiv(i) strateġiku/strateġiċi pluriennali tal-Kummissjoni fil-mira tal-proposta/tal-inizjattiva

                  L-iskop ta’ din l-inizjattiva huwa li l-Eġittu jitħalla jsir Stat Parteċipant fil-PRIMA, li l-objettiv strateġiku tagħha huwa li jinbnew kapaċitajiet ta’ riċerka u ta’ innovazzjoni u li jiġu żviluppati l-għarfien u soluzzjonijiet innovattivi komuni għas-sistemi agroalimentari, biex dawn isiru sostenibbli, u għall-provvista u għall-ġestjoni integrati tal-ilma fiż-żona tal-Mediterran, biex dawk is-sistemi, il-provvista u l-ġestjoni jsiru iżjed reżiljenti għall-klima, effiċjenti, kosteffettivi u sostenibbli fil-livell ambjentali u soċjali, kif ukoll biex jingħata kontribut bl-għan li tinstab soluzzjoni upstream għall-problemi marbuta mal-iskarsezza tal-ilma, mas-sigurtà tal-ikel, man-nutrizzjoni, mas-saħħa, mal-benesseri u mal-migrazzjoni.

               1.4.2.Objettiv(i) speċifiku/speċifiċi u attività/attivitajiet ABM/ABB ikkonċernata/i

                  Nru tal-objettiv speċifiku

                  Sabiex jinkisbu l-objettivi tagħha, se jipparteċipaw b’mod konġunt fil-PRIMA għadd ta’ Stati Membri u ta’ pajjiżi terzi bl-istess termini u kundizzjonijiet. Sabiex jiġi żgurat li l-Eġittu jipparteċipa fil-PRIMA fl-istess livell tal-Istati Membri u tal-pajjiżi terzi assoċjati ma’ Orizzont 2020, huwa meħtieġ Ftehim Internazzjonali mal-Unjoni biex jestendi l-kamp ta’ applikazzjoni tar-reġim ġuridiku stabbilit bid-Deċiżjoni (UE) 2017/1324 għall-Eġittu.

               1.4.3.Riżultat(i) u impatt mistenni(ja)

               Speċifika l-effetti li jenħtieġ li jkollha l-proposta/l-inizjattiva fuq il-benefiċjarji/il-gruppi fil-mira.

                  Din l-inizjattiva se tippermetti lill-Eġittu jsir Stat Parteċipant fil-PRIMA, biex b’hekk ikun fl-istess livell tal-Istati Membri u tal-pajjiżi terzi assoċjati ma’ Orizzont 2020. Skont id-dispożizzjonijiet tad-Deċiżjoni (UE) 2017/1324, l-entitajiet ġuridiċi tal-Eġittu jkunu awtomatikament eliġibbli biex japplikaw għal finanzjament mill-UE fi proġetti ffinanzjati mill-baġit tal-UE.

               1.4.4.Indikaturi tar-riżultati u tal-impatt

               Speċifika l-indikaturi għall-monitoraġġ tal-implimentazzjoni tal-proposta/tal-inizjattiva.

                  L-iskop ta’ din l-inizjattiva huwa li tippermetti l-parteċipazzjoni tal-Eġittu fil-PRIMA. Għaldaqstant, l-indikaturi tar-riżultati u tal-impatt ta’ din l-inizjattiva huma marbuta strettament ma’ dawk tal-inizjattiva PRIMA kollha kemm hi, kif speċifikat fil-proposta korrispondenti tal-Kummissjoni
                     10
                  .

               1.5.Raġunijiet għall-proposta/għall-inizjattiva

               1.5.1.Rekwiżit(i) li jrid(u) jiġi/u ssodisfat(i) f’terminu qasir jew twil

                  Jekk jogħġbok irreferi għall-proposta tal-Kummissjoni għal inizjattiva PRIMA abbażi tal-Artikolu 185 tat-TFUE msemmija hawn fuq u għar-Rapport tal-Valutazzjoni tal-Impatt għall-PRIMA, li jakkumpanja din il-proposta tal-Kummissjoni
                     11
                  .

               1.5.2.Valur miżjud tal-involviment tal-UE

                  Jekk jogħġbok irreferi għall-proposta tal-Kummissjoni għal inizjattiva PRIMA abbażi tal-Artikolu 185 tat-TFUE msemmija hawn fuq.

               1.5.3.Tagħlimiet meħuda minn esperjenzi simili fl-imgħoddi

                  Ma hemm l-ebda preċedent għal din l-inizjattiva, peress li l-inizjattiva PRIMA hija l-ewwel inizjattiva ta’ rilevanza ta’ dan it-tip bil-parteċipazzjoni ta’ pajjiżi terzi mhux assoċjati mal-Programm Qafas tal-UE għar-Riċerka fl-istess livell tal-Istati Membri u li b’hekk teħtieġ il-konklużjoni ta’ ftehimiet internazzjonali mal-Unjoni biex dawn ikunu jistgħu jipparteċipaw.

               1.5.4.Kompatibbiltà u sinerġija possibbli ma’ strumenti xierqa oħra

                  Jekk jogħġbok irreferi għall-proposta tal-Kummissjoni għal inizjattiva PRIMA abbażi tal-Artikolu 185 tat-TFUE msemmija hawn fuq.

               1.6.Durata u impatt finanzjarju

               ☑ Proposta/inizjattiva ta’ durata limitata

               –☑
                     Proposta/inizjattiva b’effett mid-data tal-applikazzjoni proviżorja tal-Ftehim u sakemm id-Deċiżjoni (UE) 2017/1324 tibqa’ fis-seħħ (31/12/2028).

               –☑ Impatt finanzjarju mid-data tal-applikazzjoni proviżorja tal-Ftehim sal-31 ta’Diċembru 2020 (matul dan il-perjodu jrid jiġi stabbilit arranġament li jimplimenta l-Ftehim. Wara dan il-perjodu, mhija prevista l-ebda attività ulterjuri skont il-Ftehim).

               ◻ Proposta/inizjattiva ta’ durata mhux limitata

               –Implimentazzjoni b’perjodu inizjali minn SSSS sa SSSS,

               –segwita bi tħaddim fuq skala sħiħa.

               1.7.Modalità/modalitajiet ta’ ġestjoni ppjanat(i)
                  12

               ◻ Ġestjoni diretta mill-Kummissjoni

               –◻ mid-dipartimenti tagħha, inkluż mill-persunal tagħha fid-delegazzjonijiet tal-Unjoni;

               –◻
                     mill-aġenziji eżekuttivi

               ◻ Ġestjoni kondiviża mal-Istati Membri

               ☑ Ġestjoni indiretta billi l-kompiti tal-implimentazzjoni tal-baġit jiġu ddelegati:

               –◻ lill-pajjiżi terzi jew lill-korpi li huma ħatru;

               –◻ lill-organizzazzjonijiet internazzjonali u lill-aġenziji tagħhom (iridu jiġu speċifikati);

               –◻ lill-BEI u lill-Fond Ewropew tal-Investiment;

               –◻ lill-korpi msemmija fl-Artikoli 208 u 209 tar-Regolament Finanzjarju;

               –◻ lill-korpi rregolati bil-liġi pubblika;

               –☑ lill-korpi rregolati bil-liġi privata b’missjoni ta’ servizz pubbliku sakemm dawn jipprovdu garanziji finanzjarji adegwati;

               –◻ lill-korpi rregolati bil-liġi privata ta’ Stat Membru li jkunu fdati bl-implimentazzjoni ta’ sħubija pubblika-privata u li jipprovdu garanziji finanzjarji adegwati;

               –◻ lill-persuni fdati bl-implimentazzjoni ta’ azzjonijiet speċifiċi fil-PESK skont it-Titolu V tat-TUE u li huma identifikati fl-att bażiku rilevanti.

               –Jekk tindika iżjed minn modalità waħda ta’ ġestjoni, jekk jogħġbok ipprovdi d-dettalji fit-taqsima “Kummenti”.

               Kummenti

                  Se tiġi stabbilita entità ġuridika ġdida li se tkun iddedikata b’mod esklużiv għall-implimentazzjoni tal-PRIMA. Il-kontribuzzjoni finanzjarja tal-UE għall-PRIMA se tiġi pprovduta permezz ta’ din l-istruttura.

               2.MIŻURI TA’ ĠESTJONI

               2.1.Regoli dwar il-monitoraġġ u r-rapportar

               Speċifika l-frekwenza u l-kundizzjonijiet.

                  Jekk jogħġbok irreferi għall-proposta tal-Kummissjoni għal inizjattiva PRIMA abbażi tal-Artikolu 185 tat-TFUE msemmija fit-taqsimiet preċedenti.

               2.2.Sistema ta’ ġestjoni u ta’ kontroll

               2.2.1.Riskju/i identifikat(i)

                  Jekk jogħġbok irreferi għall-proposta tal-Kummissjoni għal inizjattiva PRIMA abbażi tal-Artikolu 185 tat-TFUE msemmija fit-taqsimiet preċedenti.

               2.2.2.Informazzjoni dwar is-sistema ta’ kontroll intern li ġiet stabbilita

                  Jekk jogħġbok irreferi għall-proposta tal-Kummissjoni għal inizjattiva PRIMA abbażi tal-Artikolu 185 tat-TFUE msemmija fit-taqsimiet preċedenti.

               2.2.3.Stima tal-kostijiet u tal-benefiċċji tal-kontrolli u valutazzjoni tal-livell mistenni tar-riskju ta’ żball

                  Jekk jogħġbok irreferi għall-proposta tal-Kummissjoni għal inizjattiva PRIMA abbażi tal-Artikolu 185 tat-TFUE msemmija fit-taqsimiet preċedenti.

               2.3.Miżuri għall-prevenzjoni tal-frodi u tal-irregolaritajiet

               Speċifika l-miżuri ta’ prevenzjoni u ta’ protezzjoni eżistenti jew dawk previsti.

                  Sabiex tiġi żgurata l-protezzjoni tal-interessi finanzjarji tal-Unjoni, b’mod partikolari s-setgħat tal-Kummissjoni, tal-Uffiċċju Ewropew Kontra l-Frodi, tal-Qorti tal-Awdituri u tal-Istruttura ta’ Implimentazzjoni tal-PRIMA (PRIMA-IS) biex iwettqu l-awditjar u l-investigazzjonijiet skont il-leġiżlazzjoni applikabbli tal-Unjoni, il-Ftehim li jrid jiġi konkluż bejn l-UE u l-Eġittu jagħmel referenza speċifika għad-dispożizzjonijiet rilevanti tad-Deċiżjoni (UE) 2017/1324 u jobbliga lill-Partijiet biex jipprovdu l-assistenza kollha meħtieġa biex jiżguraw li jiġu implimentati. Barra minn hekk, il-Ftehim futur jistipula li l-Partijiet iridu jsibu qbil dwar l-arranġamenti dettaljati għall-assistenza, peress li dawn l-arranġamenti huma essenzjali għall-kooperazzjoni ta’ bejniethom skont dan il-Ftehim.

               3.IMPATT FINANZJARJU STMAT TAL-PROPOSTA/TAL-INIZJATTIVA

               3.1.Intestatura/i tal-qafas finanzjarju pluriennali u l-linja/i baġitarja/i tan-nefqa affettwata/i

               ·Linji baġitarji eżistenti

               Skont l-ordni tal-intestaturi tal-qafas finanzjarju pluriennali u tal-linji baġitarji.

                        Intestatura tal-qafas finanzjarju pluriennali

                        Linja baġitarja

                        Tip ta’
                        nefqa

                        Kontribuzzjoni

                        Intestatura 1a – Kompetittività għat-tkabbir u għall-impjiegi

                        Diff./Mhux diff
                           13
                        .

                        minn pajjiżi tal-EFTA
                           14

                        minn pajjiżi kandidati
                           15

                        minn pajjiżi terzi

                        skont it-tifsira tal-Artikolu 21(2)(b) tar-Regolament Finanzjarju

                        1a

                        08.01.05

                        Mhux diff.

                        IVA

                        IVA

                        LE

                        LE

               ·Linji baġitarji ġodda mitluba

               Skont l-ordni tal-intestaturi tal-qafas finanzjarju pluriennali u tal-linji baġitarji.

                        Intestatura tal-qafas finanzjarju pluriennali

                        Linja baġitarja

                        Tip ta’
                        nefqa

                        Kontribuzzjoni

                        Numru
                        [Intestatura………………………………………]

                        Diff./Mhux diff.

                        minn pajjiżi tal-EFTA

                        minn pajjiżi kandidati

                        minn pajjiżi terzi

                        skont it-tifsira tal-Artikolu 21(2)(b) tar-Regolament Finanzjarju

                        [XX.YY.YY.YY]

                        IVA/LE

                        IVA/LE

                        IVA/LE

                        IVA/LE

               3.2.Impatt stmat fuq in-nefqa

               [Jenħtieġ li din it-taqsima timtela billi tintuża
               l-ispreadsheet dwar id-dejta baġitarja ta’ natura amministrattiva
                (it-tieni dokument anness ma’ din id-dikjarazzjoni finanzjarja) u tittella’ fis-CISNET għal skopijiet ta’ konsultazzjoni bejn is-servizzi.]

               3.2.1.Sommarju tal-impatt stmat fuq in-nefqa

               EUR

                        Intestatura tal-qafas finanzjarju
                        pluriennali

                        1a

                        “Kompetittività għat-tkabbir u għall-impjiegi”

                        DĠ: <RTD.>

                        Sena
                        2018
                           16

                        Sena
                        2019

                        Sena
                        2020

                        Sena
                        2021-2029

                        TOTAL

                        • Approprjazzjonijiet operazzjonali

                        Numru tal-linja baġitarja

                        Impenji

                        (1)

                        Pagamenti

                        (2)

                        Numru tal-linja baġitarja

                        Impenji

                        (1a)

                        Pagamenti

                        (2a)

                        Approprjazzjonijiet ta’ natura amministrattiva ffinanzjati mill-pakkett ta’ programmi speċifiċi
                           17

                        Numru tal-linja baġitarja: 08.010501

                        (3)

                        23 000

                        23 000

                        23 000

                        69 000

                        TOTAL tal-approprjazzjonijiet
                        għad-DĠ RTD

                        Impenji

                        =1+1a +3

                        23 000

                        23 000

                        23 000

                        69 000

                        Pagamenti

                        =2+2a

                        +3

                        23 000

                        23 000

                        23 000

                        69 000

                        •TOTAL tal-approprjazzjonijiet operazzjonali

                        Impenji

                        (4)

                        Pagamenti

                        (5)

                        •TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi

                        (6)

                        23 000

                        23 000

                        23 000

                        69 000

                        TOTAL tal-approprjazzjonijiet
                        skont l-INTESTATURA <1a>
                           tal-qafas finanzjarju pluriennali

                        Impenji

                        =4+ 6

                        23 000

                        23 000

                        23 000

                        69 000

                        Pagamenti

                        =5+ 6

                        23 000

                        23 000

                        23 000

                        69 000

               Jekk il-proposta/l-inizjattiva taffettwa iżjed minn intestatura waħda:

                        •TOTAL tal-approprjazzjonijiet operazzjonali

                        Impenji

                        (4)

                        Pagamenti

                        (5)

                        •TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi

                        (6)

                        TOTAL tal-approprjazzjonijiet
                        skont l-INTESTATURI 1 sa 4
                           tal-qafas finanzjarju pluriennali
                        (Ammont ta’ referenza)

                        Impenji

                        =4+ 6

                        Pagamenti

                        =5+ 6

                        Intestatura tal-qafas finanzjarju
                        pluriennali

                        5

                        “Nefqa amministrattiva”

               EUR

                        Sena
                        2018
                           18

                        Sena
                        2019

                        Sena
                        2020

                        Sena
                        2021-2029

                        TOTAL

                        DĠ: <RTD.>

                        •Riżorsi umani

                        •Nefqa amministrattiva oħra

                        4 600

                        4 600

                        4 600

                        13 800

                        TOTAL tad-DĠ <RTD.>

                        Approprjazzjonijiet

                        4 600

                        4 600

                        4 600

                        13 800

                        TOTAL tal-approprjazzjonijiet
                        skont l-INTESTATURA 5
                           tal-qafas finanzjarju pluriennali

                        (Total tal-impenji = Total tal-pagamenti)

                        4 600

                        4 600

                        4 600

                        13 800

               EUR

                        Sena
                        2018
                           19

                        Sena
                        2019

                        Sena
                        2020

                        Sena
                        2021-2029

                        TOTAL

                        TOTAL tal-approprjazzjonijiet
                        skont l-INTESTATURI 1 sa 5
                           tal-qafas finanzjarju pluriennali

                        Impenji

                        27 600

                        27 600

                        27 600

                        82 800

                        Pagamenti

                        27 600

                        27 600

                        27 600

                        82 800

               3.2.2.Impatt stmat fuq l-approprjazzjonijiet operazzjonali

               –◻
                     Il-proposta/l-inizjattiva ma teħtieġx l-użu ta’ approprjazzjonijiet operazzjonali

               –◻
                     Il-proposta/l-inizjattiva teħtieġ l-użu ta’ approprjazzjonijiet operazzjonali, kif spjegat hawn taħt:

               Approprjazzjonijiet ta’ impenn f’EUR

                        Indika l-objettivi u l-outputs

                        ⇩

                        Sena
                        N

                        Sena
                        N+1

                        Sena
                        N+2

                        Sena
                        N+3

                        Niżżel snin kemm hemm bżonn biex turi d-durata tal-impatt (ara l-punt 1.6)

                        TOTAL

                        TAL-OUTPUTS

                        Tip
                           20

                        Kost medju

                        Nru

                        Kost

                        Nru

                        Kost

                        Nru

                        Kost

                        Nru

                        Kost

                        Nru

                        Kost

                        Nru

                        Kost

                        Nru

                        Kost

                        Nru totali

                        Kost totali

                        OBJETTIV SPEĊIFIKU Nru 1
                           21
                        ...

                        - Output

                        - Output

                        - Output

                        Sottototal għall-objettiv speċifiku Nru 1

                        OBJETTIV SPEĊIFIKU Nru 2 ...

                        - Output

                        Sottototal għall-objettiv speċifiku Nru 2

                        KOST TOTALI

               3.2.3.Impatt stmat fuq l-approprjazzjonijiet ta’ natura amministrattiva

               3.2.3.1.Sommarju

               –◻
                     Il-proposta/l-inizjattiva ma teħtieġx l-użu ta’ approprjazzjonijiet ta’ natura amministrattiva

               –☑
                     Il-proposta/l-inizjattiva teħtieġ l-użu ta’ approprjazzjonijiet ta’ natura amministrattiva, kif spjegat hawn taħt:

               EUR

                        Sena
                        2018
                           22

                        Sena
                        2019

                        Sena
                        2020

                        Sena
                        2021-2029

                        TOTAL

                        INTESTATURA 5
                        tal-qafas finanzjarju pluriennali

                        Riżorsi umani

                        Nefqa amministrattiva oħra

                        4 600

                        4 600

                        4 600

                        13 800

                        Sottototal tal-INTESTATURA 5
                        tal-qafas finanzjarju pluriennali

                        4 600

                        4 600

                        4 600

                        13 800

                        ’Il barra mill-INTESTATURA 5
                           23

                        tal-qafas finanzjarju pluriennali

                        Riżorsi umani

                        23 000

                        23 000

                        23 000

                        69 000

                        Nefqa oħra
                        ta’ natura amministrattiva

                        Sottototal
                        ’il barra mill-INTESTATURA 5
                        tal-qafas finanzjarju pluriennali

                        23 000

                        23 000

                        23 000

                        69 000

                        TOTAL

                        27 600

                        27 600

                        27 600

                        82 800

               L-approprjazzjonijiet meħtieġa għar-riżorsi umani u għal nefqa oħra ta’ natura amministrattiva se jiġu koperti b’approprjazzjonijiet mid-DĠ li diġà jkunu assenjati għall-ġestjoni tal-azzjoni u/jew ikunu ġew ridistribwiti fid-DĠ, flimkien, jekk ikun hemm bżonn, ma’ kwalunkwe allokazzjoni addizzjonali li tista’ tingħata lid-DĠ ta’ ġestjoni skont il-proċedura annwali ta’ allokazzjoni u fid-dawl tad-diffikultajiet baġitarji.

               3.2.3.2.Stima tar-riżorsi umani meħtieġa

               –◻
                     Il-proposta/l-inizjattiva ma teħtieġx l-użu ta’ riżorsi umani.

               –☑
                     Il-proposta/l-inizjattiva teħtieġ l-użu ta’ riżorsi umani, kif spjegat hawn taħt:

               L-istima trid tingħata f’unitajiet ekwivalenti għall-full time

                        Sena
                        2018

                        Sena
                        2019

                        Sena

                        2020

                        Sena

                        2021-2029

                        •Pożizzjonijiet fil-pjan ta’ stabbiliment (uffiċjali u aġenti temporanji)

                        XX 01 01 01 (Kwartieri ġenerali u Uffiċċji ta’ Rappreżentanza tal-Kummissjoni)

                        XX 01 01 02 (Delegazzjonijiet)

                        08 01 05 01 (Riċerka indiretta)

                        0,2

                        0,2

                        0,2

                        10 01 05 01 (Riċerka diretta)

                        •Persunal estern (f’unitajiet ekwivalenti għall-full time: FTE)
                           24

                        XX 01 02 01 (AC, END, INT mill-“pakkett globali”)

                        XX 01 02 02 (AC, AL, END, INT u JED fid-delegazzjonijiet)

                        XX 01 04 yy
                           25

                        - fil-Kwartieri Ġenerali

                        - fid-Delegazzjonijiet

                        XX 01 05 02 (AC, END, INT - Riċerka indiretta)

                        10 01 05 02 (AC, END, INT - Riċerka diretta)

                        Linji baġitarji oħra (speċifika)

                        TOTAL

                        0,2

                        0,2

                        0,2

               XX huwa l-qasam ta’ politika jew it-titolu baġitarju kkonċernat.

               Ir-riżorsi umani meħtieġa se jiġu koperti minn persunal tad-DĠ li diġà jkun assenjat għall-ġestjoni tal-azzjoni u/jew ikun ġie ridistribwit fid-DĠ, u jekk ikun hemm bżonn, flimkien ma’ kwalunkwe allokazzjoni addizzjonali li tista’ tingħata lid-DĠ ta’ ġestjoni skont il-proċedura annwali ta’ allokazzjoni u fid-dawl tad-diffikultajiet baġitarji.

               Deskrizzjoni tal-kompiti li jridu jitwettqu:

                        Uffiċjali u aġenti temporanji

                        Tħejjija u konklużjoni ta’ arranġament amministrattiv mal-awtoritajiet tal-Eġittu għall-assistenza fir-rigward tal-protezzjoni tal-interessi finanzjarji tal-UE, kif previst fl-Artikolu 2 tal-Ftehim.

                        Persunal estern

               3.2.4.Kompatibbiltà mal-qafas finanzjarju pluriennali attwali

               –☑
                     Il-proposta/l-inizjattiva hija kompatibbli mal-qafas finanzjarju pluriennali attwali.

               –◻
                     Il-proposta/l-inizjattiva se teħtieġ programmazzjoni mill-ġdid tal-intestatura rilevanti fil-qafas finanzjarju pluriennali.

                  Spjega xi programmazzjoni mill-ġdid hija meħtieġa, billi tispeċifika l-linji baġitarji kkonċernati u l-ammonti korrispondenti.

               –◻
                     Il-proposta/l-inizjattiva teħtieġ l-applikazzjoni tal-istrument ta’ flessibbiltà jew reviżjoni tal-qafas finanzjarju pluriennali.

                  Spjega dak li hu meħtieġ, billi tispeċifika l-intestaturi u l-linji baġitarji kkonċernati u l-ammonti korrispondenti.

               3.2.5.Kontribuzzjonijiet ta’ partijiet terzi

               –☑
                     Il-proposta/l-inizjattiva ma tipprevedix il-kofinanzjament minn partijiet terzi.

               –Il-proposta/l-inizjattiva tipprevedi l-kofinanzjament stmat ta’ hawn taħt:

               Approprjazzjonijiet f’EUR

                        Sena
                        N

                        Sena
                        N+1

                        Sena
                        N+2

                        Sena
                        N+3

                        Niżżel snin kemm hemm bżonn biex turi d-durata tal-impatt (ara l-punt 1.6)

                        Total

                        Speċifika l-korp ta’ kofinanzjament

                        TOTAL tal-approprjazzjonijiet kofinanzjati

               3.3.Impatt stmat fuq id-dħul

               –☑
                     Il-proposta/l-inizjattiva ma jkollha l-ebda impatt finanzjarju fuq id-dħul.

               –◻
                     Il-proposta/l-inizjattiva jkollha l-impatt finanzjarju li ġej:

               –◻
                     fuq ir-riżorsi proprji

               –◻
                     fuq id-dħul mixxellanju

               EUR

                        Linja baġitarja tad-dħul:

                        Approprjazzjonijiet disponibbli għas-sena finanzjarja attwali

                        Impatt tal-proposta/tal-inizjattiva
                           26

                        Sena
                        N

                        Sena
                        N+1

                        Sena
                        N+2

                        Sena
                        N+3

                        Niżżel snin kemm hemm bżonn biex turi d-durata tal-impatt (ara l-punt 1.6)

                        Artikolu ………….

               Għad-dħul mixxellanju “assenjat”, speċifika l-linja/i baġitarja/i tan-nefqa affettwata/i.

               Speċifika l-metodu għall-kalkolu tal-impatt fuq id-dħul.

                     (1)
                  COM(2016) 662 final, 18.10.2016.

                     (2)
                  Id-Deċiżjoni (UE) 2017/1324 tal-Parlament Ewropew u tal-Kunsill tal-4 ta’ Lulju 2017 dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li pparteċipaw fiha b’mod konġunt diversi Stati Membri (ĠU L 185, 18.07.2017, p. 1).

                     (3)
                  SWD(2016) 332 final, 18.10.2016.

                     (4)
                  COM(2012) 497 final.

                     (5)
                  ĠU L 304, 30.09.2004, p. 39.

                     (6)
                  ĠU L 182, 13.07.2005, p. 12.

                     (7)
                  Id-Deċiżjoni (UE) 2017/1324 tal-Parlament Ewropew u tal-Kunsill tal-4 ta’ Lulju 2017 dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li pparteċipaw fiha b’mod konġunt diversi Stati Membri (ĠU L 185, 18.07.2017, p. 1).

                     (8)
                  ABM: ġestjoni bbażata fuq l-attività; ABB: ibbaġitjar ibbażat fuq l-attività.

                     (9)
                  Kif imsemmi fl-Artikolu 54(2)(a) jew (b) tar-Regolament Finanzjarju.

                     (10)
                  COM(2016) 662 final, 18.10.2016.

                     (11)
                  SWD(2016) 332 final, 18.10.2016.

                     (12)
                  Dettalji tal-modalitajiet ta’ ġestjoni u referenzi għar-Regolament Finanzjarju jistgħu jinstabu fuq is-sit BudgWeb:
                  http://www.cc.cec/budg/man/budgmanag/budgmanag_en.html

                     (13)
                  Diff. = Approprjazzjonijiet differenzjati / Mhux diff. = Approprjazzjonijiet mhux differenzjati.

                     (14)
                  EFTA: Assoċjazzjoni Ewropea tal-Kummerċ Ħieles.

                     (15)
                  Pajjiżi kandidati u, meta jkun applikabbli, pajjiżi kandidati potenzjali mill-Balkani tal-Punent.

                     (16)
                  L-2018 hija s-sena li fiha tibda l-implimentazzjoni tal-proposta/tal-inizjattiva.

                     (17)
                  Assistenza teknika u/jew amministrattiva u nefqa li tappoġġa l-implimentazzjoni ta’ programmi u/jew ta’ azzjonijiet tal-UE (dawk li qabel kienu l-linji “BA”), riċerka indiretta, riċerka diretta.

                     (18)
                  L-2018 hija s-sena li fiha tibda l-implimentazzjoni tal-proposta/tal-inizjattiva.

                     (19)
                  L-2018 hija s-sena li fiha tibda l-implimentazzjoni tal-proposta/tal-inizjattiva.

                     (20)
                  L-outputs huma prodotti u servizzi li jridu jiġu pprovduti (eż.: in-numru ta’ skambji ta’ studenti ffinanzjati, l-għadd ta’ km ta’ toroq mibnija, eċċ.).

                     (21)
                  Kif deskritt fil-punt 1.4.2. “Objettiv(i) speċifiku/speċifiċi…”

                     (22)
                  L-2018 hija s-sena li fiha tibda l-implimentazzjoni tal-proposta/tal-inizjattiva.

                     (23)
                  Assistenza teknika u/jew amministrattiva u nefqa li tappoġġa l-implimentazzjoni ta’ programmi u/jew ta’ azzjonijiet tal-UE (dawk li qabel kienu l-linji “BA”), riċerka indiretta, riċerka diretta.

                     (24)
                  AC = Aġenti Kuntrattwali; AL = Persunal Lokali; END = Espert Nazzjonali Sekondat; INT = Persunal tal-Aġenziji; JED = Esperti Subalterni fid-Delegazzjonijiet.

                     (25)
                  Sottolimitu għall-persunal estern kopert minn approprjazzjonijiet operazzjonali (li qabel kienu l-linji “BA”).

                     (26)
                  Fir-rigward tar-riżorsi proprji tradizzjonali (dazji doganali, imposti fuq iz-zokkor), l-ammonti indikati jridu jkunu ammonti netti, jiġifieri ammonti grossi wara tnaqqis ta’ 25 % għall-kostijiet tal-ġbir.

    ---documentbreak---

               IL-KUMMISSJONI EWROPEA
            Brussell, 11.8.2017
            COM(2017) 429 final
            ANNESS
            ta'
            Proposta għal DEĊIŻJONI TAL-KUNSILL
            dwar l-iffirmar, f’isem l-Unjoni, u l-applikazzjoni proviżorja tal-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Għarbija tal-Eġittu li jistabbilixxi t-termini u l-kundizzjonijiet għall-parteċipazzjoni tar-Repubblika Għarbija tal-Eġittu fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               ANNESS

               ta'

               Proposta għal DEĊIŻJONI TAL-KUNSILL

               dwar l-iffirmar, f’isem l-Unjoni, u l-applikazzjoni proviżorja tal-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Għarbija tal-Eġittu li jistabbilixxi t-termini u l-kundizzjonijiet għall-parteċipazzjoni tar-Repubblika Għarbija tal-Eġittu fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Għarbija tal-Eġittu li jistabbilixxi t-termini u l-kundizzjonijiet għall-parteċipazzjoni tar-Repubblika Għarbija tal-Eġittu fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               L-Unjoni Ewropea (minn hawn ’il quddiem imsejħa “l-Unjoni”),

               minn naħa waħda,

               u

               r-Repubblika Għarbija tal-Eġittu (minn hawn ’il quddiem imsejħa “l-Eġittu”),

               min-naħa l-oħra,

               (minn hawn ’il quddiem imsejħin “il-Partijiet”)

               Billi l-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Għarbija tal-Eġittu, min-naħa l-oħra, li daħal fis-seħħ fl-1 ta’ Ġunju 2004, jipprevedi l-kooperazzjoni xjentifika u teknoloġika;

               Billi l-Ftehim bejn il-Komunità Ewropea u r-Repubblika Għarbija tal-Eġittu dwar il-kooperazzjoni xjentifika u teknoloġika, li daħal fis-seħħ fis-27 ta’ Frar 2008, jistabbilixxi qafas formali għall-kooperazzjoni tal-Partijiet fir-riċerka xjentifika u teknoloġika;

               Billi d-Deċiżjoni (UE) 2017/1324 tal-Parlament Ewropew u tal-Kunsill dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri tirregola t-termini u l-kundizzjonijiet għall-parteċipazzjoni tal-Istati Membri tal-UE u tal-Pajjiżi Assoċjati ma’ Orizzont 2020 li huma Stati Parteċipanti tal-inizjattiva, b’mod partikolari l-obbligi finanzjarji tagħhom u l-parteċipazzjoni fl-istrutturi regolatorji tal-inizjattiva;

               Billi skont it-termini tad-Deċiżjoni (UE) 2017/1324, l-Eġittu jsir Stat Parteċipant fil-PRIMA soġġett għall-konklużjoni ta’ ftehim internazzjonali għal kooperazzjoni xjentifika u teknoloġika mal-Unjoni li jistabbilixxi t-termini u l-kundizzjonijiet għall-parteċipazzjoni tal-Eġittu fil-PRIMA;

               Billi l-Eġittu esprima x-xewqa tiegħu li jissieħeb fil-PRIMA bħala Stat Parteċipant, fl-istess livell tal-Istati Membri tal-UE u tal-Pajjiżi Assoċjati ma’ Orizzont 2020 li jipparteċipaw fil-PRIMA;

               Billi huwa meħtieġ ftehim internazzjonali bejn l-Unjoni u l-Eġittu biex jiġu rregolati d-drittijiet u l-obbligi tal-Eġittu bħala Stat Parteċipant fil-PRIMA;

               Billi l-kooperazzjoni sħiħa u l-koordinazzjoni sħiħa bejn l-awtoritajiet kompetenti taż-żewġ Partijiet huma essenzjali għall-implimentazzjoni ta’ dan il-Ftehim;

               FTIEHMU KIF ĠEJ:

               Artikolu 1

               L-iskop

               L-iskop ta’ dan il-Ftehim huwa li jiġu stabbiliti t-termini u l-kundizzjonijiet għall-parteċipazzjoni tal-Eġittu fis-Sħubija fir-Riċerka u l-Innovazzjoni fiż-Żona tal-Mediterran (PRIMA).

               Artikolu 2

               Termini u kundizzjonijiet għall-parteċipazzjoni tal-Eġittu fil-PRIMA

               It-termini u l-kundizzjonijiet għall-parteċipazzjoni tal-Eġittu fil-PRIMA għandhom ikun dawk stabbiliti fid-Deċiżjoni (UE) 2017/1324 tal-Parlament Ewropew u tal-Kunsill dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri. Il-Partijiet għandhom jikkonformaw mal-obbligi stabbiliti b’dik id-Deċiżjoni u għandhom jieħdu l-miżuri xierqa, b’mod partikolari billi jipprovdu l-assistenza kollha meħtieġa sabiex jiżguraw l-applikazzjoni tal-Artikolu 10(2) u tal-Artikolu 11(3) u (4) tagħha. L-arranġamenti dettaljati għall-assistenza għandhom jiġu miftiehma bejn il-Partijiet, peress li dawn l-arranġamenti huma essenzjali għall-kooperazzjoni ta’ bejniethom skont dan il-Ftehim.

               Artikolu 3

               Applikazzjoni territorjali

               Dan il-Ftehim għandu japplika, minn naħa waħda, għat-territorji li fihom japplikaw it-Trattat dwar il-Funzjonament tal-Unjoni Ewropea u t-Trattat dwar l-Unjoni Ewropea u, min-naħa l-oħra, għat-territorju tal-Eġittu.

               Artikolu 4

               Applikazzjoni proviżorja, dħul fis-seħħ u durata

               1. Dan il-Ftehim għandu jiġi approvat mill-Partijiet skont il-proċeduri tagħhom stess.

               2. Dan il-Ftehim għandu jidħol fis-seħħ fid-data li fiha ż-żewġ Partijiet ikunu nnotifikaw lil xulxin permezz tal-kanali diplomatiċi li l-proċeduri msemmija fl-ewwel paragrafu ġew konklużi. Wara l-iffirmar tiegħu u sakemm jidħol fis-seħħ, il-Partijiet għandhom japplikaw dan il-Ftehim b’mod proviżorju mid-data li fiha l-UE tirċievi n-notifika mill-Eġittu dwar it-tlestija tal-proċeduri msemmija fl-ewwel paragrafu.

               3. Dan il-Ftehim għandu jibqa’ fis-seħħ sakemm id-Deċiżjoni (UE) 2017/1324 tibqa’ fis-seħħ, diment li ma jiġix terminat minn waħda mill-Partijiet skont l-Artikolu 5.

               Artikolu 5

               Terminazzjoni

               1. Kwalunkwe Parti tista’ tittermina dan il-Ftehim fi kwalunkwe waqt b’avviż bil-miktub li jinforma lill-Parti l-oħra bl-intenzjoni li tittermina dan il-Ftehim.

               It-terminazzjoni għandha ssir effettiva sitt xhur wara d-data li fiha l-avviż bil-miktub ikun wasal għand id-destinatarju.

               2. Il-proġetti u l-attivitajiet li jkunu għaddejjin fil-waqt tat-terminazzjoni ta’ dan il-Ftehim għandhom jissoktaw sakemm jitlestew skont il-kundizzjonijiet stabbiliti f’dan il-Ftehim.

               3. Il-Partijiet għandhom isolvu b’kunsens komuni kwalunkwe konsegwenza oħra tat-terminazzjoni.

               Artikolu 6

               Soluzzjoni tat-tilwim

               Il-proċedura ta’ soluzzjoni tat-tilwim prevista fl-Artikolu 82 tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Għarbija tal-Eġittu, min-naħa l-oħra, għandha tapplika għat-tilwimiet kollha marbuta mal-applikazzjoni jew mal-interpretazzjoni ta’ dan il-Ftehim.

               Dan il-Ftehim għandu jitfassal b’kopji duplikati bil-Bulgaru, bil-Kroat, biċ-Ċek, bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Iżvediż u bl-Għarbi, filwaqt li t-testi kollha jkunu ugwalment awtentiċi.


Avviż Legali Importanti

|

52009PC0668

Proposta għal deċiżjoni tal-Kunsill li tawtorizza lir-Repubblika tal-Litwanja biex tapplika miżura ta' deroga mill-Artikolu 193 tad-direttiva tal-Kunsill 2006/112/KE dwar is-sistema komuni ta' taxxa fuq il-valur miżjud (It-test Litwan biss huwa awtentiku)  /* KUMM/2009/0668 finali */

	[pic] | Il-KUMMISSJONI TAL-KOMUNITAJIET EWROPEJ |Brussel 8.12.2009KUMM(2009)668 finaliProposta għalDEĊIŻJONI TAL-KUNSILLli tawtorizza lir-Repubblika tal-Litwanja biex tapplika miżura ta' deroga mill-Artikolu 193 tad-Direttiva tal-Kunsill 2006/112/KE dwar is-sistema komuni ta' taxxa fuq il-valur miżjud(It-test Litwan biss huwa awtentiku)MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet u l-għanijiet tal-proposta Skont l-Artikolu 395(1) tad-Direttiva 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud[1] (minn hawn 'il quddiem 'id-Direttiva dwar il-VAT'), il-Kunsill, li jaġixxi unanimament fuq proposta mill-Kummissjoni, jista' jawtorizza lil kwalunkwe Stat Membru li jintroduċi miżuri speċjali għal deroga mid-dispożizzjonijet ta' din id-Direttiva, sabiex jissimplifika l-proċedura tal-ġbir tal-VAT jew sabiex jippreveni ċerti tipi ta' evażjoni jew evitar tat-taxxa. Permezz ta’ ittra rreġistrata mas-Segretarjat Ġenerali tal-Kummissjoni fid-9 ta’ Settembru 2009, ir-Repubblika tal-Litwanja (minn hawn ’il quddiem il-‘Litwanja’) talbet awtorizzazzjoni biex tkompli tapplika miżura li tagħti deroga mill-Artikolu 193 tad-Direttiva tal-VAT. Skont l-Artikolu 395(2) tad-Direttiva tal-VAT, il-Kummissjoni infurmat lill-Istati Membri l-oħrajn bit-talba tal-Litwanja, permezz ta' ittra datata l-27 ta' Ottubru 2009 . B’ittra li ġġib id-data tat-29 ta’ Ottubru 2009, il-Kummissjoni nnotifikat lil-Litwanja li kellha l-informazzjoni kollha li kkunsidrat meħtieġa biex tivvaluta t-talba. |120 | Il-kuntest ġenerali Il-gvern Litwan jixtieq jestendi l-applikazzjoni attwali ta’ mekkaniżmu ta’ inverżjoni tal-ħlas fir-rigward ta’ provvisti ta’ injam u provvisti minn persuni taxxabbli li jinsabu taħt insolvenza ġuridika jew proċeduri ta’ ristrutturar. Fir-rigward tal-provvista tal-injam, il-Litwanja ġiet ikkonfrontata b’għadd konsiderevoli ta’ kummerċjanti li ma jikkonformawx mal-obbligi tagħhom. In-negozji f’dan is-settur huma spiss bejjiegħa mill-ġdid jew intermedjarji żgħar, li spiss jgħibu mingħajr ma jħallsu lill-awtoritajiet tat-taxxa, it-taxxa li għaliha tħallsu fuq il-provvisti tagħhom iżda jħallu lill-klijenti tagħhom riċevuta valida għat-tnaqqis tal-VAT. Il-persuni taxxabbli li jinsabu taħt proċedura ta' insolvenza jew proċedura ta' ristrutturar suġġetta għal sorveljanza ġudizzjarja huma spiss mhux f'pożizzjoni jew disponibbli li jħallsu lill-awtoritajiet tat-taxxa l-VAT li rċevew mill-klijenti tagħhom. Madankollu, ix-xerrej jista’, bħala kummerċjant konformi, xorta jnaqqas il-VAT li jkun ħallas. Skont il-mekkaniżmu ta’ inverżjoni tal-ħlas, il-klijent isir responabbli għall-ħlas tal-VAT fuq tranżazzjonijiet domestiċi. Din tidderoga mir-regola ġenerali, kif stipulat fl-Artikolu 193 tad-Direttiva dwar il-VAT, li l-persuna taxxabbli li tipprovdi oġġetti jew servizzi hija normalment responsabbli għall-ħlas tal-VAT. Din il-miżura ta’ deroga (li tidderoga mis-Sitt Direttiva[2] li kienet applikabbli qabel li ġiet sostitwita, mingħajr emenda sostanzjali għall-kontenut, bid-Direttiva dwar il-VAT) fil-bidu kienet ingħatat bid-Deċiżjoni tal-Kunsill 2006/388/KE tal-15 ta’ Mejju 2006[3]. Għall-ewwel, din il-miżura ta’ deroga kienet applikabbli wkoll fir-rigward ta’ ċerti provvisti ta’ skart u ċerti provvisti ta’ xogħol ta’ bini. Kif indikat fl-Artikolu 3 ta’ dik id-Deċiżjoni, l-awtorizzazzjoni ma tibqax tapplika fid-data (jekk id-data kienet qabel il-31 ta’ Diċembru 2009) tad-dħul fis-seħħ ta’ Direttiva li tirrazzjonalizza d-derogi skont l-Artikolu 27 tas-Sitt Direttiva (li attwalment l-Artikolu 395 tad-Direttiva dwar il-VAT) li kieku tinkludi skema speċjali għall-applikazzjoni tal-VAT għal dawn l-oqsma. Din immaterjalizzat permezz tal-hekk imsejjħa Direttiva dwar ir-Razzjonalizzazzjoni[4] li ssostitwiet id-Deċiżjoni bħala bażi legali għall-applikazzjoni tal-mekkaniżmu ta’ inverżjoni tal-ħlas f’dawn iż-żewġ setturi li, b’riżultat ta’ dan, m’għadhomx suġġett ta’ talba ta’ estensjoni u ta’ din id-Deċiżjoni. Il-Kummissjoni tifhem li s-sitwazzjoni, li fuqha kienet ibbażata d-deroga inizjali, għadha teżisti u li d-deroga preċedenti ppermettiet lil-Litwanja tnaqqas ir-riskju ta’ evażjoni tal-VAT u biex tissimplifika l-proċedura tal-imponiment tat-taxxa fis-suq tal-injam u fir-rigward ċerti provvisti taħt proċeduri ta’ insolvenza jew ta’ ristrutturar. Għalhekk id-deroga għandha tingħata għal perjodu limitat ieħor. |130 | Dispożizzjonijiet eżistenti fil-qasam tal-proposta Derogi simili li għandhom x’jaqsmu mal-Artikolu 193 tad-Direttiva tal-VAT ingħataw lil Stati Membri oħra. |141 | Konsistenza mal-bqija tal-politiki u miri tal-Unjoni Ewropea Ma tapplikax. |IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT |Konsultazzjoni mal-partijiet interessati |219 | Mhux rilevanti. |Ġbir u użu tal-kompetenza |229 | Ma kienx hemm bżonn l-ebda għarfien espert estern. |230 | Valutazzjoni tal-impatt Id-Deċiżjoni proposta timmira li tissimplifika l-proċedura tal-ħlas tat-taxxa u li tgħin fil-ġlieda kontra il-possibilità ta’ evażjoni jew evitar tal-VAT u għalhekk għandha potenzjal għal impatt ekonimiku pożittiv. F'kull każ l-impatt se jkun limitat minħabba l-ambitu ristrett tad-deroga. |L-ELEMENTI LEGALI TAL-PROPOSTA |305 | Sommarju tal-azzjoni proposta Awtorizzazzjoni għal-Litwanja biex tkompli tapplika miżura ta' deroga mill-Artikolu 193 tad-Direttiva dwar il-VAT fir-rigward tal-użu ta' mekkaniżmu ta’ inverżjoni tal-ħlas fil-każ ta’ provvisti tal-injam u fil-każ ta’ provvisti ta’ oġġetti u servizzi minn negozji taħt proċedura ta’ insolvenza jew ristrutturar suġġetta għal sorveljanza ġudizzjarja. |310 | Bażi legali L-Artikolu 395 tad-Direttiva tal-VAT. |329 | Il-prinċipju tas-sussidjarjetà Skont l-Artikolu 395 tad-Direttiva tal-VAT, Stat Membru li jixtieq idaħħal miżuri ta' deroga mill-imsemmja Direttiva għandu jikseb awtorizzazzjoni mill-Kunsill, li tieħu l-forma ta' Deċiżjoni tal-Kunsill. Il-proposta għalhekk tikkonforma mal-prinċipju tas-sussidjarjetà. |Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġuni(jiet) li ġejja/in. |331 | Din id-Deċiżjoni tikkonċerna awtorizzazzjoni mogħtija lil Stat Membru fuq talba tiegħu stess u ma tikkostitwixxi l-ebda obbligu. |332 | Minħabba l-ambitu limitat tad-deroga, il-miżura speċjali hija proporzjonata mal-għan mixtieq. |L-għażla tal-istrumenti |341 | Skont l-Artikolu 395 tad-Direttiva tal-VAT, deroga mir-regoli komuni tal-VAT hija possibbli biss bl-awtorizzazzjoni tal-Kunsill waqt li jaġixxi b'mod unanimu fuq proposta mill-Kummissjoni. B’żieda ma' dan, Deċiżjoni tal-Kunsill hija l-iktar strument adattat ladarba tista' tiġi indirizzata lill-Istati Membri individwali. |L-IMPLIKAZZJONI BAġITARJA |409 | Il-proposta ma għandha l-ebda implikazzjoni għall-baġit tal-Komunità. |TAGħRIF ADDIZZJONALI |Klawżola ta’ analiżi mill-ġdid/reviżjoni/skadenza |533 | Il-proposta tinkludi klawżola ta’ tmiem awtomatiku wara l-għeluq tal-perjodu ffissat. |Proposta għalDEĊIŻJONI TAL-KUNSILLli tawtorizza lir-Repubblika tal-Litwanja biex tapplika miżura ta' deroga mill-Artikolu 193 tad-Direttiva tal-Kunsill 2006/112/KE dwar is-sistema komuni ta' taxxa fuq il-valur miżjud(It-test Litwan biss huwa awtentiku)IL-KUNSILL TAL-UNJONI EWROPEA,Wara li kkunsidra t-Trattat tal-Unjoni Ewropea u t-Trattat dwar il-Funzjonament tal-Unjoni Ewropea,Wara li kkunsidra d-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud[5], u partikolarment l-Artikolu 395(1) tagħha,Wara li kkunsidra l-proposta tal-Kummissjoni,Billi:1.  Permezz ta’ ittra rreġistrata mas-Segretariat Ġenerali tal-Kummissjoni fid-9 ta’ Settembru 2009, il-Litwanja talbet awtorizzazzjoni biex tkompli tapplika miżura ta’ deroga mid-dispożizzjonijiet tad-Direttiva 2006/112/KE li jirregolaw il-persuna responsabbli għall-ħlas tat-taxxa fuq il-valur miżjud (VAT) lill-awtoritajiet tat-taxxa.2.  Skont l-Artikolu 395(2) tad-Direttiva 2006/112/KE, il-Kummissjoni infurmat lill-Istati Membri l-oħra bit-talba li saret mil-Litwanja permezz ta’ ittra ddatata s-27 ta’ Ottubru 2009. Permezz ta' ittra ddatata d-29 ta' Ottubru 2009, il-Kummissjoni nnotifikat lil-Litwanja li kellha l-informazzjoni kollha neċessarja biex tqis it-talba.3.  L-iskop tal-miżura hija li r-riċevitur ikompli jkun responsabbli għall-VAT dovuta fuq il-provvista tal-oġġetti u s-servizzi fil-każ ta’ proċeduri ta’ insolvenza jew proċeduri ta’ ristrutturar li jkunu suġġetti għal sorveljanza ġudizjarja u ta’ tranżazzjonijiet tal-injam.4.  Persuni taxxabli taħt proċeduri ta’ insolvenza jew ristrutturazzjoni li jkunu suġġetti għal sorveljanza ġudizzjarja, ħafna drabi ma jkunux jistgħu jħallsu l-VAT fatturati fuq prodotti u servizzi tagħhom minħabba diffikultajiet finanzjarji. Ir-riċevutur, bħala persuna taxxabbli bid-dritt għat-tnaqqis, jista' madankollu jnaqqas il-VAT anke jekk din ma tkunx tħallset mill-fornitur lill-awtoritajiet tat-taxxa.5.  Minħabba n-natura tas-suq u n-negozju involut, il-Litwanja ltaqgħet ma’ problemi fis-suq tal-injam li huwa dominat minn kumpaniji żgħar, spiss bejjiegħa mill-ġdid u intermedjarji li l-awtoritajiet tat-taxxa sabu diffikultà biex jikkontrollaw. L-aktar forma komuni ta’ evażjoni tinvolvi l-fatturazzjoni ta’ provvisti min-negozji li wara jgħibu mingħajr ma jħallsu t-taxxa imma jħallu lill-konsumatur b’irċevuta ta’ fattura valida li biha jista’ jieħu t-taxxa lura.6.  Bil-ħatra tar-riċevitur, sakemm dan ikun persuna taxxabbli, bħala l-persuna responsabbli għall-VAT fil-każijiet hawn fuq imsemmija, id-deroga tneħħi d-diffikultajiet ta' ġbir tal-VAT mingħajr ma taffetwa l-ammont ta' taxxa dovuta. Ir-riżultat ta' dan huwa li jiġi ssimplifikat ix-xogħol tal-awtoritajiet tat-taxxi biex jiġbru t-taxxa u li jipprevjeni ċerti tipi ta’ evażjoni u evitar ta’ taxxa dovuta. F’dan ir-rigward, il-miżura tidderoga mill-Artikolu 193 tad-Direttiva 2006/112/KE li tistipula li l-persuna taxxabbli li tipprovdi oġġetti jew servizzi hija normalment responsabbli għall-ħlas tat-taxxa.7.  Il-miżura ġiet awtorizzata preċedentement permezz tad-Deċiżjoni tal-Kunsill 2006/388/KE[6] taħt is-Sitt Direttiva tal-Kunsill 77/388/KE li kienet tapplika dak iż-żmien dwar l-armonizzazzjoni tal-liġijiet tal-Istati Membri relatati mat-taxxi tal-fatturat – Sistema Komuni ta’ Taxxa fuq il-Valur Miżjud: bażi uniformi ta' evalwazzjoni[7].8.  Is-sitwazzjoni legali u fattwali li kienet iġġustifikat l-applikazzjoni kurrenti tal-miżura ta’ simplifikazzjoni kkonċernata ma nbidlitx u għadha teżisti. Għalhekk il-Litwanja għandha tkun awtorizzata biex tapplika l-miżura matul perjodu limitat ieħor.9.  Id-deroga mhux ser ikollha impatt negattiv fuq ir-riżorzi proprji tal-Komunità mill-VAT,ADOTTAT DIN ID-DEĊIŻJONI:Artikolu 1Permezz ta’ deroga mill-Artikolu 193 tad-Direttiva 2006/112/KE, il-Litwanja hija awtorizzata li tkompli taħtar il-persuna taxxabbli, li għaliha jsiru l-provvisti segwenti ta’ oġġetti u servizzi, bħala l-persuna responsabbli għall-ħlas tal-VAT.(1) provvisti ta' oġġetti u servizzi minn persuna taxxabli waqt li qiegħda taħt proċedura ta’ insolvenza jew proċedura ta’ ristrutturazzjoni li tkun suġġetta għal sorveljanza ġudizjarja;(2) provvisti ta’ njam.Artikolu 2Din id-Deċiżjoni għandha tiskadi fil-31 ta’ Diċembru 2012.Artikolu 3Din id-Deċiżjoni hija indirizzata lir-Repubblika tal-Litwanja.Magħmul fi Brussell,Għall-KunsillIl-President [1] ĠU L 347, 11.12.2006, p.1[2] Id-Direttiva tal-Kunsill 77/388/KEE tas-17 ta' Mejju 1977 dwar l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta' taxxa fuq il-valur miżjud: bażi uniformi ta' stima (ĠU L 145, 13.6.1977)[3] ĠU L 150, 3.6.2006,, p. 13.[4] Id-Direttiva tal-Kunsill 2006/69/KE tal-24 ta’ Lulju 2006 li temenda d-Direttiva 77/388/KEE fir-rigward ta' ċerti miżuri li jissimplifikaw il-proċedura għall-impożizzjoni tat-taxxa fuq il-valur miżjud u li jassistu fil-ġlieda kontra l-evażjoni jew l-evitar tat-taxxa, u li tħassar ċerti Deċiżjonijiet li jipprovdu derogi (ĠU L 221, 12.8.2006, p. 9).[5] ĠU L 347, 11.12.2006, p.1[6] ĠU L 150, 3.6.2006, p. 13.[7] ĠU L 145, 13.6.1977, p. 1.


               IL-KUMMISSJONI EWROPEA
            Brussell, 16.12.2015
            COM(2015) 653 final
            2015/0297(NLE)
            Proposta għal
            DEĊIŻJONI TAL-KUNSILL
            dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-objettivi tagħha

               Bl-adeżjoni tar-Repubblika tal-Kroazja, l-Unjoni Ewropea kabbret l-unjoni doganali tagħha. Għaldaqstant, l-Unjoni Ewropea kienet obbligata, skont ir-regoli tal-Organizzazzjoni Dinjija tal-Kummerċ (WTO) (Artikolu XXIV:6 tal-GATT 1994) li tidħol f'negozjati mal-Membri tad-WTO li għandhom drittijiet ta' negozjar fl-iskedi tariffarja tal-Kroazja sabiex ikun hemm qbil eventwali dwar aġġustament kumpensatorju. Tali aġġustament ikun dovut jekk l-adozzjoni tar-reġim estern tat-tariffi tal-UE jirriżulta f’żieda fit-tariffi lil hinn mil-livell li għalihom il-pajjiż aderenti rabat lilu nnifsu fid-WTO.

               Fil-15 ta' Lulju 2013, il-Kunsill awtorizza lill-Kummissjoni biex tiftaħ negozjati bis-saħħa tal-Artikolu XXIV:6 tal-GATT 1994. Il-Kummissjoni nnegozjat mal-Membri tad-WTO li għandhom drittijiet ta’ negozjar fir-rigward tal-irtirar ta’ konċessjonijiet speċifiċi li għandhom x’jaqsmu mal-irtirar tal-iskedi tar-Repubblika tal-Kroazja matul l-adeżjoni tagħha fl-Unjoni Ewropea.

               In-negozjati mar-Repubblika tal-Poplu taċ-Ċina rriżultaw f'abbozz ta' Ftehim fil-forma ta' Skambju ta' Ittri li ġie inizjalat fis-7 ta’ Ottubru 2015 fi Brussell (il-Ftehim). B’konsegwenza ta’ dan, il-Kummissjoni Ewropea tipproponi lill-Kunsill li jawtorizza l-iffirmar tal-Ftehim.

               •Konsistenza ma’ dispożizzjonijiet ta’ politika eżistenti fil-qasam ta’ politika

                  Il-proposta hija konsistenti mal-prattika tal-UE segwita f’adeżjonijiet preċedenti tal-UE.

               •Konsistenza mal-politiki l-oħrajn tal-Unjoni

                  Il-proposta ssegwi l-prattika tal-UE li tkun konsistenti mal-azzjoni esterna tal-UE, il-politiki industrijali u agrikoli.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

                  L-Artikolu 207 tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218(5) tat-TFUE dwar l-iffirmar ta’ ftehimiet internazzjonali.

               •Sussidjarjetà (għal kompetenza mhux esklużiva)

               Il-proposta taqa’ taħt il-kompetenza esklussiva tal-Unjoni, l-Artikolu 3(1)(e) tat-Trattat dwar il-Funzjonament tal-Unjoni Ewropea. Għalhekk, il-prinċipju tas-sussidjarjetà ma japplikax.

               •Proporzjonalità

               Ir-Repubblika tal-Poplu taċ-Ċina ġiet effettwata mill-irtirar ta’ konċessjonijiet tal-Kroazja. L-aġġustamenti ta’ kumpens ma jaqbżux id-drittijiet taċ-Ċina f’dan ir-rigward. Il-proposta hija konformi mal-prinċipju tal-proporzjonalità.

               •Għażla tal-istrument

               Deċiżjoni tal-Kunsill li tawtorizza l-iffirmar tal-Ftehim huwa meħtieġ skont l-Artikolu 218(5) TFUE.

               3.KONSULTAZZJONIJIET MAL-PARTIJIET IKKONĊERNATI

               •Konsultazzjonijiet mal-partijiet ikkonċernati

                  Il-Kunsill (Il-Kumitat dwar il-Politika Kummerċjali) ġie kkonsultat regolarment dwar il-kontenut u l-progress tan-negozjati. Il-Parlament Ewropew (il-Kumitat INTA) ġie infurmat.

               4.IMPLIKAZZJONIJIET BAĠITARJI

                  Ara r-Rendikont Finanzjarju.

               5.ELEMENTI OĦRA

               •Pjanijiet ta’ implimentazzjoni

               Il-Kummissjoni tipproponi lill-Kunsill li l-Ftehim fil-forma ta’ Skambju ta’ Ittri mar-Repubblika tal-Poplu taċ-Ċina jiġi ffirmat f’isem l-Unjoni. B'mod parallel, qed titressaq lill-Kunsill proposta separata dwar il-konklużjoni ta' dan il-Ftehim.

               Ir-riżultati tal-Ftehim se jkollhom jiġu inkorporati, għall-prodotti industrijali, fl-Anness I tar-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni permezz ta’ Regolament ta’ Implimentazzjoni tal-Kummissjoni li jemenda l-Anness, abbażi tal-Artikolu 9 tar-Regolament, li tnaqqas ir-rata konvenzjonali tad-dazju stabbilita fit-Tariffa Doganali Komuni kif ġej:

               –Dwar il-linja tariffarja 6404 19 90 (ilbies għar-riġlejn b’qigħan ta’ barra tal-lastiku jew plastiks - oħrajn) tnaqqis tad-dazju attwali fiss tal-UE minn 17% għal 16.9%

               –Dwar il-linja tariffarja 8415 10 90 (magni tal-ikkundizzjonar tal-arja tat-twieqi jew tal-ħajt “sistema mifruda”) tnaqqis fiss attwali fl-UE minn 2.7% għal 2.5%.

               Għaż-żidiet fil-kwota tal-agrikoltura, il-Kummissjoni se tadotta Regolament ta’ implimentazzjoni li jiftaħ u jamministra l-kwoti li ġejjin, skont l-Artikolu 187(a) tar-Regolament dwar l-Organizzazzjoni Komuni tas-Suq Unika (OKS) (ir-Regolament (UE) Nru 1308/2013):

               –Dwar il-linja tariffarja 0703 20 00 tiżdied 2 150 tunnellata mal-allokazzjoni tar-Repubblika tal-Poplu taċ-Ċina skont il-kwota tar-rata tariffarja tal-UE għat-tewm, biż-żamma tar-rata preżenti fil-kwota ta’ 9.6 %.

               –Tiżdied 650 tunnellata mal-allokazzjoni tar-Repubblika tal-Poplu taċ-Ċina skont il-kwota tar-rata tariffarja tal-UE għal faqqiegħ tal-ispeċi agaricus, ippreparat, ippreservat jew ippriservat b’mod provviżorju; li jżomm ir-rati preżenti tal-kwota.

               Dawn il-miżuri ta’ implimentazzjoni qed jitħejjew b’mod parallel ma’ din il-proposta.

               2015/0297 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4), l-ewwel subparagrafu, flimkien mal-Artikolu 218(5) tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)Fil-15 ta' Lulju 2013, il-Kunsill awtorizza lill-Kummissjoni biex tibda negozjati ma' ċerti Membri oħrajn tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ (GATT) 1994, matul l-adeżjoni mal-Unjoni Ewropea tar-Repubblika tal-Kroazja.

               (2)In-negozjati tmexxew mill-Kummissjoni fil-qafas tad-direttivi ta' negozjar maħruġa mill-Kunsill.

               (3)Dawn in-negozjati ġew konklużi u l-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 rigward il-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea (“il-Ftehim”) ġie inizjalat fis-7 ta’ Ottubru 2015.

               (4)Dan il-Ftehim għandu jiġi ffirmat f’isem l-Unjoni Ewropea suġġett għall-konklużjoni tiegħu f’data aktar tard.

               ADOTTA DIN ID-DEĊIŻJONI:

               Artikolu 1

               L-iffirmar tal-Ftehim f'għamla ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII GATT 1994 rigward il-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea ("il-Ftehim") huwa b'dan awtorizzat f'isem l-Unjoni, soġġett għall-konklużjoni tal-imsemmi Ftehim.

               It-test tal-Ftehimiet huwa anness ma’ din id-Deċiżjoni.

               Artikolu 2

               Il-President tal-Kunsill huwa b'dan awtorizzat jinnomina l-persuna jew persuni bis-setgħa li jiffirmaw il-Ftehim f'isem l-Unjoni.

               Artikolu 3

               Id-Deċiżjoni tidħol fis-seħħ fil-jum tal-adozzjoni tagħha.

               Din id-Deċiżjoni tiġi ppubblikata f'Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

                        DIKJARAZZJONI FINANZJARJA

                        DATA: 16/10/2015

                        1.

                        INTESTATURA TAL-BAĠIT:
                           Kapitolu 12 – Dazji doganali u dazji oħrajn

                        2.

                        TITOLU:
                           Proposta għal Deċiżjoni tal-Kunsill li tawtorizza l-iffirmar tal-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea

                        3.

                        BAŻI LEGALI:
                           It-Trattat dwar il-Funzjonament tal-Unjoni Ewropea, u b’mod partikulari l-Artikoli 207 u 218 tiegħu.

                        4.

                        GĦANIJIET:
                           Din il-proposta titlob lill-Kunsill jawtorizza l-iffirmar tal-Ftehim f'għamla ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina

                        5.

                        IMPLIKAZZJONIJIET FINANZJARJI

                        IS-SENA FINANZJARJA ATTWALI 2015
                           (f'miljuni ta' EUR)

                        GĦAS-SENA FINANZJARJA LI JMISS - 2016 (f’miljuni ta’ Euro)

                         IS-SENA FINANZJARJA 2017

                        (f'miljuni ta' EUR)

                        5.0

                        NEFQA
                           -
                              MAĦRUĠ MILL-BAĠIT TAL-UE
                           (RIFUŻJONIJIET / INTERVENTI)
                           -
                              AWTORITAJIET NAZZJONALI
                           -
                              OĦRAJN

                           -

                           -

                           -

                        5.1

                        DĦUL

                        -
                              RIŻORSI PROPRJI TAL-UE
                           IMPOSTI / DAZJI DOGANALI

                        -
                              NAZZJONALI

                        -

                        - 2.45

                        - 4.9

                        5.0.1

                        STIMA TAN-NEFQA

                        5.1.1

                        STIMA TAD-DĦUL

                        -

                        -

                        -

                        5.2

                        METODU TAL-KALKOLU: -

                        6.0

                        IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLIN FIL-KAPITOLU RILEVANTI TAL-BAĠIT ATTWALI?

                        LE

                        6.1

                        IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI?

                        NO

                        6.2

                        SE JKUN MEĦTIEĠ BAĠIT SUPPLIMENTARI?

                        LE

                        6.3

                        SE JKUN MEĦTIEĠ LI JIDDAĦĦLU APPROPRJAZZJONIJIET F’BAĠITS FUTURI?

                        LE

                        OSSERVAZZJONIJIET:

                        Bl-adeżjoni tar-Repubblika tal-Kroazja, l-Unjoni Ewropea kabbret l-unjoni doganali tagħha. Għaldaqstant, l-Unjoni Ewropea kienet obbligata, skont ir-regoli tad-WTO (Artikolu XXIV:6 GATT 1994), li tidħol f'negozjati mal-Membri tad-WTO li għandhom drittijiet ta' negozjar fl-iskedi ta' kwalunkwe Membru li ssieħeb sabiex ikun hemm qbil dwar aġġustament kumpensatorju. In-negozjati mar-Repubblika tal-Poplu taċ-Ċina rriżultaw f’dan il-Ftehim li fih:
                           - żieda fil-volumi tal-kwoti tar-rati tariffarji eżistenti allokati liċ-Ċina għat-tewm u l-faqqiegħ,
                           - tnaqqis fit-tariffi tal-UE ta' -0.1% għax-xhedd tas-saqajn ikklassifikati fil-linja tariffarja 6404 19 90
                           - tnaqqis fit-tariffi tal-UE ta' -0.2 % għall-magni ta' arja kondizzjonata kklassifikati fil-linja tariffarja 8415 10 90
                        Huwa previst li dawn il-miżuri jsiru effettivi fit-tieni nofs tal-2016.

    ---documentbreak---

               IL-KUMMISSJONI EWROPEA
            Brussell, 16.12.2015
            COM(2015) 653 final
            ANNESSI
            ta' [...]
            Proposal for a Council Decision
            li tawtorizza l-firma ta' Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha fl-Unjoni Ewropea

               FTEHIM FIL-FORMA TA’ SKAMBJU TA’ ITTRI

               Bejn l-Unjoni Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha fl-Unjoni Ewropea

               A. Ittra mill-Unjoni Ewropea

               […], […]

               Sinjur/Sinjura,

               Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) fir-rigward tal-modifika fl-Iskeda tar-Repubblika tal-Kroazja matul l-adeżjoni tagħha mal-Unjoni Ewropea, għandi l-unur nipproponi dan li ġej:

               L-Unjoni Ewropea tinkludi fl-iskeda tagħha, għat-territorju doganali tal-UE 28, il-konċessjonijiet li jinsabu fl-iskeda tal-UE 27 bil-modifiki li ġejjin:

               Dwar il-linja tariffarja 0703 20 00, jiżdiedu 2 150 tunnellata mal-allokazzjoni tar-Repubblika Popolari taċ-Ċina skont il-kwota tar-rata tariffarja tal-UE għat-tewm, biż-żamma tar-rata preżenti fil-kwota ta’ 9,6%.

               Żieda ta' 650 tunnellata (piż nett xott) mal-allokazzjoni għar-Repubblika tal-Poplu taċ-Ċina skont il-kwota tar-rata tariffarja tal-UE għal faqqiegħ tal-ispeċi agaricus, ippreparat, ippreservat jew ippreservat provviżorjament:

               linja tariffarja 0711 51 00, mir-rata tal-kwota 9.6 + 191€/100 kg/nett eda, fir-rata tal-kwota 12%;

               linja tariffarja 2003 10 20, mir-rata tal-kwota 18.4 + 191€/100kg/nett eda, fir-rata tal-kwota 23%;

               linja tariffarja 2003 10 30, mir-rata tal-kwota 18.4 + 222€/100kg/nett eda, fir-rata tal-kwota 23%.

               Dwar il-linja tariffarja 6404 19 90 (ilbies għar-riġlejn b’qigħan ta’ barra tal-lastiku jew plastiks - oħrajn) tnaqqis fid-dazjoni fiss attwali tal-UE minn 17 % għal 16,9 %

               Dwar il-linja tariffarja 8415 10 90 (magni tal-ikkundizzjonar tal-arja tat-twieqi jew tal-ħajt “sistema mifruda”) tnaqqis fid-dazjoni fiss attwali fl-UE minn 2,7 % għal 2,5%.

               L-Unjoni Ewropea u r-Repubblika tal-Poplu taċ-Ċina jinnotifikaw lil xulxin dwar it-tlestija tal-proċeduri interni tagħhom għad-dħul fis-seħħ tal-ftehim. Il-ftehim jidħol fis-seħħ fi żmien 14-il jum wara d-data tal-wasla tal-aħħar notifika.

               Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan ikun il-każ, din l-ittra flimkien mal-konferma tiegħek flimkien jikkostitwixxu Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina.

               Nassigurak, Sinjur/Sinjura, mill-ikbar stima li għandi lejk.

               Għall-Unjoni Ewropea

               B. Ittra mir-Repubblika tal-Poplu taċ-Ċina

               […], […]

               Sinjur/Sinjura,

               Għandi l-unur ngħarrfek li rċevejt l-ittra tiegħek ta’ […] li tgħid hekk:

               Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ 1994 (GATT) fir-rigward tal-modifika fl-Iskeda tar-Repubblika tal-Kroazja matul l-adeżjoni tagħha mal-Unjoni Ewropea, għandi l-unur nipproponi dan li ġej:

               L-Unjoni Ewropea tinkludi fl-iskeda tagħha, għat-territorju doganali tal-UE 28, il-konċessjonijiet li jinsabu fl-iskeda tal-UE 27 bil-modifiki li ġejjin:

               Dwar il-linja tariffarja 0703 20 00, jiżdiedu 2 150 tunnellata mal-allokazzjoni tar-Repubblika Popolari taċ-Ċina skont il-kwota tar-rata tariffarja tal-UE għat-tewm, biż-żamma tar-rata preżenti fil-kwota ta’ 9,6%.

               Żieda ta' 650 tunnellata (piż nett xott) mal-allokazzjoni għar-Repubblika tal-Poplu taċ-Ċina skont il-kwota tar-rata tariffarja tal-UE għal faqqiegħ tal-ispeċi agaricus, ippreparat, ippreservat jew ippreservat provviżorjament:

               linja tariffarja 0711 51 00, mir-rata tal-kwota 9.6 + 191€/100 kg/nett eda, fir-rata tal-kwota 12%;

               linja tariffarja 2003 10 20, mir-rata tal-kwota 18.4 + 191€/100 kg/nett eda, fir-rata tal-kwota 23%;

               linja tariffarja 2003 10 30, mir-rata tal-kwota 18.4 + 222€/100kg/nett eda, fir-rata tal-kwota 23%.

               Dwar il-linja tariffarja 6404 19 90 (ilbies għar-riġlejn b’qigħan ta’ barra tal-lastiku jew plastiks - oħrajn) tnaqqis fid-dazjoni fiss attwali tal-UE minn 17 % għal 16,9 %

               Dwar il-linja tariffarja 8415 10 90 (magni tal-ikkundizzjonar tal-arja tat-twieqi jew tal-ħajt “sistema mifruda”) tnaqqis fid-dazju fiss attwali fl-UE minn 2,7 % għal 2,5 %

               L-Unjoni Ewropea u r-Repubblika tal-Poplu taċ-Ċina jinnotifikaw lil xulxin dwar it-tlestija tal-proċeduri interni tagħhom għad-dħul fis-seħħ tal-ftehim. Il-ftehim jidħol fis-seħħ fi żmien 14-il jum wara d-data tal-wasla tal-aħħar notifika.

               Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan ikun il-każ, din l-ittra flimkien mal-konferma tiegħek għandhom flimkien jikkostitwixxu Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Poplu taċ-Ċina."

               B’dan għandi l-unur nesprimi l-qbil tal-Gvern tiegħi ma’ din l-ittra.

               F’isem ir-Repubblika tal-Poplu taċ-Ċina


Avviż Legali Importanti

|

52006PC0731

Proposta għal deċiżjoni tal-Kunsill dwar l-għoti ta' l-arranġament ta' inċentiv speċjali għall-iżvilupp sostenibbli u l-governanza tajba lilhinn mill-1 ta' Jannar 2007 lir-Repubblika ta' El Salvador  /* KUMM/2006/0731 finali - ACC 2006/0237 */

	[pic] | KUMMISSJONI TAL-KOMUNITAJIET EWROPEJ |Brussel 29.11.2006KUMM(2006) 731 finali2006/0237 (ACC)RAPPORT MILL-KUMMISSJONI LILL-KUNSILLRapport mill-Kummissjoni lill-Kunsill dwar il-konformità ta' El Salvador ma' l-impenji meħuda skond l-Artikolu 9(2) tar-Regolament tal-Kunsill Nru 980/2005 li japplika skema ta' preferenzi tariffarji ġeneralizzatiProposta għalDEĊIŻJONI TAL-KUNSILLdwar l-għoti ta' l-arranġament ta' inċentiv speċjali għall-iżvilupp sostenibbli u l-governanza tajba lilhinn mill-1 ta' Jannar 2007 lir-Repubblika ta' El Salvador(preżentata mill-Kummissjoni)RAPPORT MILL-KUMMISSJONI LILL-KUNSILLRapport mill-Kummissjoni lill-Kunsill dwar il-konformità ta' El Salvador ma' l-impenji meħuda skond l-Artikolu 9(2) tar-Regolament tal-Kunsill Nru 980/2005 li japplika skema ta' preferenzi tariffarji ġeneralizzati1. Dan ir-rapport huwa b'konformità ma' l-aħħar subparagrafu ta' l-Artikolu 9(2) tar-Regolament tal-Kunsill Nru 980/2005 tas-27 ta' Ġunju 2005 li japplika skema ta' preferenzi tariffarji ġeneralizzati[1] (minn issa 'l quddiem: "ir-Regolament GSP").Sfond2. B'konformità ma' l-Artikoli 10 u 30 tar-Regolament GSP, ir-Repubblika ta' El Salvador (minn issa 'l quddiem: "El Salvador") ġiet aċċettata b'mod proviżorju bħala pajjiż benefiċjarju mill-arranġament ta' inċentiv speċjali għall-iżvilupp sostenibbli u l-governanza tajba, kif speċifikat fit-taqsima 2 tar-Regolament GSP (minn issa 'l quddiem "l-inċentiv speċjali"), mill-1 ta' Lulju 2005.Bi qbil ma' l-Artikolu 10(3) tar-Regolament GSP, fl-24 ta' Ottubru 2005 El Salvador talab lill-Kummissjoni biex jingħata l-inċentiv speċjali sal-31 ta' Diċembru 2008. It-talba mibgħuta minn El Salvador inkluża evidenza ta' ratifikazzjoni ta' 24 konvenzjoni elenkati fl-Anness III tar-Regolament GSP, il-leġiżlazzjoni u l-miżuri biex id-dispożizzjonijiet tal-konvenzjonijiet irratifikati minn El Salvador jiġu implimentati b'mod effettiv u l-impenn tal-pajjiż li jaċċetta u jikkonforma b'mod sħiħ mal-mekkaniżmu ta' monitoraġġ u analiżi kif maħsub fil-konvenzjonijiet rilevanti u l-istrumenti relatati.[2] Hu u jibgħad it-talba tiegħu, iżda, El Salvador, bi qbil ma' l-Artikolu 9(2) tar-Regolament GSP, irrefera għall-inkompatibilità mal-Kostituzzjoni tiegħu ta' dispożizzjonijiet inklużi fil-konvenzjonijiet ILO Nru 87 (li jirrigwardaw il-libertà ta' assoċjazzjoni u l-ħarsien tad-dritt ta' organizzazzjoni) u n-Nru 98 (li jirrigwarda l-applikazzjoni tal-prinċipji tad-dritt ta' organizzazzjoni u ta' negozjar kollettiv). Madankollu, kif meħtieġ mill-Artikolu 9(2) tar-Regolament GSP, El Salvador impenja ruħu li jiffirma u jirratifika dawn iż-żewġ konvenzjonijiet qabel l-aħħar tas-sena 2006.Wara eżami bir-reqqa tat-talba u l-evidenza mibgħuta u l-impenn magħmul minn El Salvador, il-Kummissjoni b'Deċiżjoni tal-21 ta' Diċembru 2005[3] inkludiet El Salvador fil-lista definittiva tal-pajjiżi li jibbenefikaw mill-inċentiv speċjali mill-1 ta' Jannar 2006 sal-31 ta' Diċembru 2008.L-istatus preżenti3. Skond l-aħħar subparagrafu ta' l-Artikolu 9(2) tar-Regolament GSP, il-Kunsill għandu jiddeċiedi jekk għandux jissokta bl-inizjattiva speċjali għal El Salvador lilhinn mill-1 ta' Jannar 2007 fuq il-bażi ta' rapport mill-Kummissjoni dwar il-konformità ta' El Salvador ma' l-impenji tagħha li tiffirma u tirratifika ż-żewġ konvenzjonijiet ta' l-ILO msemmija hawn fuq qabel tmiem l-2006.4. Il-Kummissjoni saret taf li l-Parlament ta' El Salvador irratifika l-konvenzjonijiet ta' l-ILO Nru 87 u Nru 98 b'vot unanimu fl-24 ta' Awwissu 2006. Il-gvern ta' El Salvador umbagħad ipproċeda biex jiddepożita b'mod formali l-konvenzjonijiet ratifikati fil-bini ta' l-ILO f'Ġinevra fis-6 ta' Settembru 2006. Il-kondizzjonijiet ta' l-Artikolu 9(2)(b) tar-Regolament GSP għalhekk intlaħqu.5. Barra minn hekk, kif previst fl-Artikolu 9(1)(d) tar-Regolament GSP, fl-24 ta' Ottubru 2006 El Slavador għamel impenn li jżomm ir-ratifika taż-żewġ konvenzjonijiet ILO u l-leġiżlazzjoni u l-miżuri implimentattivi tagħhom fil-ġejjieni. El Salvador laqgħa wkoll il-monitoraġġ u l-analiżi minn żmien għal żmien tar-rekord ta' implimentazzjoni skond id-dispożizzjonijiet taż-żewġ konvenzjonijiet irratifikati.Fid-dawl ta' dan ta' hawn fuq u b'konformità ma' l-Artikolu 9(2) tar-Regolament GSP, il-Kummissjoni għalhekk tipproponi lill-Kunsill jiddeċiedi b'mod pożittiv dwar l-issuktar ta' l-għoti ta' l-inċentiv speċjali lil El Salvador.Il-Kummissjoni għandha l-ħsieb li tissorvelja l-implimentazzjoni effettiva taż-żewġ konvenzjonijiet ta' l-ILO f'El Salvador, u li tapplika - fejn meħtieġ - il-miżuri previsti fl-Artikolu 16 tar-Regolament GSP li jippermetti l-irtirar temporanju tal-benefiċċji mogħtija skond l-arranġament ta' l-inċentiv speċjali. Bħala parti mis-sorveljanza msemmija, il-Kummissjoni se tistieden lil El Salvador jikkoopera mill-qrib ma' l-ILO biex tiżgura implimentazzjoni xierqa u konkreta tal-konvenzjonijiet.6. Deċiżjoni Abbozz tal-Kunsill hija annessa ma' dan ir-rapport.MEMORANDUM TA’ SPJEGAZZJONI1. Fil-21 ta' Diċembru 2005, wara eżami tat-talba mibgħuta mir-Repubblika ta' El Salvador fl-24 ta' Ottubru 2005, il-Kummissjoni ddeċidiet[4] tinkludi lill-El Salvador fil-lista definittiva ta' pajjiżi li jibbenefikaw mill-Arranġament ta' Inċentiv Speċjali għall-Iżvilupp Sostenibbli u l-Governanza Tajba, (minn issa 'l quddiem "inċentiv speċjali) fuq il-bażi ta' l-Artikoli 9, 10 u 11 tar-Regolament tal-Kunsill (KE) Nru 980/2005 tas-27 ta' Ġunju li japplika skema ta' preferenzi tariffarji ġeneralizzati[5] (minn issa 'l quddiem "ir-Regolament GSP").2. El Salvador kien l-uniku pajjiż li invoka - kif stabbilit bl-Artikolu 9(2)(b) tar-Regolament GSP - l-inkompatibilità mal-Kostituzzjoni tiegħu ta' dispożizzjonijiet inklużi fil-konvenzjonijiet ILO Nru 87 (li jirrigwarda l-libertà ta' assoċjazzjoni u l-ħarsien tad-dritt ta' organizzazzjoni) u n-Nru 98 (li jirrigwarda l-applikazzjoni tal-prinċipji tad-dritt ta' organizzazzjoni u ta' negozjar kollettiv). Iż-żewġ konvenzjonijiet huma elenkati fil-parti A ta' l-Anness III tar-Regolament GSP, li jeżiġi r-ratifika u l-implimentazzjoni effettiva ta' bosta konvenzjonijiet ILO/UN dwar drittijiet essenzjali tal-bniedem u tal-ħaddiema sabiex pajjiż jibbenefika mill-preferenzi tariffarji addizzjonali.3. Wara li kkunsidrat id-dispożizzjonijiet rilevanti kollha tar-Regolament GSP, l-aktar l-Artikolu 9(2)(b) tiegħu, li permezz tiegħu l-inċentiv speċjali jista' jingħata lil pajjiż li ma jkunx irratifika u implimenta b'mod effettiv sa tnejn mis-sittax-il konvenzjoni elenkati fil-Parti A ta' l-Anness III sakemm f'każ ta' inkompatibilità mal-Kostituzzjoni tiegħu, il-pajjiż ikkonċernat ikun formalment ikkommetta lilu nnifsu li jiffirma u jirratifika xi Konvenzjoni nieqsa sa mhux aktar tard mill-31 ta' Diċembru 2006, il-Kummissjoni tasal għall-konklużjoni li r-Repubblika ta' El Salvador ikkonformat ma' l-impenji stabbiliti fir-Regolament GSP.4. Għalhekk il-Kummissjoni tistieden lill-Kunsill jiddeċiedi b'mod pożittiv dwar l-issuktar ta' għoti ta' l-inċentiv speċjali lil El Salvador lilhinn mill-1 ta' Jannar 2007, kif stabbilit fl-Artikolu 9(2) tar-Regolament GSP, billi jadotta d-deċiżjoni abbozz mehmuża.2006/0237 (ACC)Proposta għalDEĊIŻJONI TAL-KUNSILLdwar l-għoti ta' l-arranġament ta' inċentiv speċjali għall-iżvilupp sostenibbli u l-governanza tajba lilhinn mill-1 ta' Jannar 2007 lir-Repubblika ta' El SalvadorIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 tiegħu,Wara li kkunsidra r-Regolament tal-Kunsill (KE) Nru 980/2005 li japplika skema ta’ preferenzi tariffarji ġeneralizzati[6], u b’mod partikolari l-Artikolu 9(2) tiegħu,Wara li kkunsidra l-proposta mill-Kummissjoni,Billi:(1) Bid-Deċiżjoni tal-Kummissjoni 2005/924/KE[7] El Salvador ġie inkluż għall-perjodu mill-1 ta' Jannar 2006 sal-31 ta' Diċembru 2008 fil-lista ta' pajjiżi li qed jiżviluppaw li jibbenefikaw mill-arranġament ta' inċentiv speċjali għall-iżvilupp sostenibbli u l-governanza tajba stipulat fir-Regolament (KE) Nru 980/2005.(2) B'konformità ma' l-aħħar subparagrafu ta' l-Artikolu 9(2) tar-Regolament (KE) Nru 980/2005 l-issuktar ta' l-għoti lilhinn mill-1 ta' Jannar 2007 ta' l-inċentiv speċjali lill-pajjiżi li invokaw kostrizzjonijiet kostituzzjonali speċifiċi għar-ratifika ta' mhux aktar minn żewġ konvenzjonijiet mis-sittax elenkati fil-Parti A ta' l-Anness III tar-Regolament (KE) Nru 980/2005 huwa suġġett għal deċiżjoni tal-Kunsill(3) B'konformità ma' l-Artikolu 9(2) tar-Regolament (KE) Nru 980/2005 il-Kummissjoni bagħtet rapport lill-Kunsill u kkonkludiet li El Salvador ħares l-impenji stabbiliti fl-Artikolu 9 ta' dan ir-Regolament u pproponiet l-issuktar ta' l-arranġament ta' inċentiv speċjali lilhinn mill-1 ta' Jannar 2007,ADOTTA DIN ID-DEĊIŻJONI:Artikolu UnikuIr-Repubblika ta' El Salvador għandha tissokta tibbenefika mill-arranġament ta' iniżjattiva speċjali għall-iżvilupp sostenibbli u l-governanza tajba previst fir-Regolament (KE) Nru 980/205 mill-1 ta' Jannar 2007 sal-31 ta' Diċembru 2008.Din id-Deċiżjoni hija indirizzata lill-Istati Membri.Magħmula fi Brussell, [...]Għall-KunsillIl-President[…] [1] ĠU L 169, 30.6.2005, p. 1.[2] El Salvador ta wkoll impenn b'konformità ma' l-Artikolu 9(1)(d) tar-Regolament GSP.[3] ĠU L 337 tat-22.12.2005, p. 50.[4] ĠU L 337, 22. 12.2005, p. 50.[5] ĠU L169, 30.6.2005, p. 1.[6] ĠU L 169, 30.6.2005, p. 1.[7] ĠU L 337, 22. 12.2005, p.50.